Oficiālais Vēstnesis L 013 , 20/01/2004 Lpp. 0019 - 0027



Komisijas Regula (EK) Nr. 86/2004 (2004. gada 15. janvāris), ar ko nosaka tirdzniecības standartu bumbieriem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], un jo īpaši tās 2. panta 2. punktu, tā kā: (1) Bumbieri ir iekļauti to produktu sarakstā, kuri uzskaitīti Regulas (EK) Nr. 2200/96 I pielikumā un attiecībā uz kuriem jāpieņem standarti. Komisijas Regula (EK) Nr. 1619/2001, ar ko nosaka tirdzniecības standartu āboliem un bumbieriem un ar ko groza Regulu (EEK) Nr. 920/89 [2], nosaka āboliem un bumbieriem kopīgu tirdzniecības standartu. (2) Apvienoto Nāciju Organizācijas Eiropas Ekonomikas komisijas (ANO/EEK) darba grupa skaidrības labad ātri bojājošos produktu pārstrādes standartizācijai un kvalitātes uzlabošanai ir nolēmusi, ka noteikumi par bumbieriem ir jāšķir no noteikumiem, kas attiecas uz āboliem, Regula (EK) Nr. 1619/2001 ir atcelta ar Komisijas 2004. gada 15. janvāra Regulu (EK) Nr. 85/2004, ar ko nosaka tirdzniecības standartu āboliem [3]. Attiecīgi ir jāpieņem jauni tirdzniecības standarti bumbieriem. (3) Piemērojot šos jaunos standartus, tirgū neparādītos neapmierinošas kvalitātes produkti, ražošana tiktu orientēta uz patērētāju prasībām un tiktu veicinātu tirdzniecība, kas pamatojas uz godīgu konkurenci, tādējādi palīdzot uzlabot rentabilitāti. (4) Minētie standarti ir piemērojami visos tirdzniecības posmos. Pārvadājumi lielos attālumos, ilgstoša uzglabāšana un dažādie procesi, kam pakļauj produktus, var izraisīt zināmu bojāšanos sakarā ar šo produktu bioloģisko attīstību vai to spēju ātri bojāties. Šāda bojāšanās jāņem vērā, piemērojot standartu tirdzniecības posmos pēc nosūtīšanas. (5) "Ekstra" šķiras produkti ir jāšķiro un jāiepako īpaši uzmanīgi, attiecībā uz tiem jāņem vērā jau svaiguma un tvirtuma trūkums. (6) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU 1. pants Pielikumā ir noteikts tirdzniecības standarts bumbieriem, uz kuriem attiecas KN kods ex080820. Standartu piemēro visos tirdzniecības posmos saskaņā ar nosacījumiem, kas paredzēti Regulā (EK) Nr. 2200/96. Tomēr posmos, kas seko nosūtīšanai, attiecībā uz standarta prasībām ir pieļaujams, ka produkti var būt: - mazliet mazāk svaigi un ar nedaudz mazāku tvirtumu, - un produkti, kas nav "ekstra" šķiras produkti, – ar nelieliem bojājumiem sakarā ar to nobriešanu un tendenci bojāties. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 15. janvārī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.). [2] OV L 215, 9.8.2001., 3. lpp. Regula grozīta ar Regulu (EK) Nr. 46/2003 (OV L 7, 11.1.2003., 61. lpp.). [3] OV L 13, 20.1.2004., 3. lpp. -------------------------------------------------- PIELIKUMS STANDARTS BUMBIERIEM I. PRODUKTA DEFINĪCIJA Šo standartu piemēro no Pyrus communis L. izaudzētu bumbieru šķirnēm, kas patērētājam jāpiegādā svaigi, bet nepiemēro bumbieriem, kas paredzēti rūpnieciskai pārstrādei. II. NOTEIKUMI PAR KVALITĀTI Standarta mērķis ir noteikt kvalitātes prasības bumbieriem pēc to sagatavošanas un iepakošanas. A. Prasību minimums Ievērojot katrai šķirai paredzētos īpašos noteikumus un pieļaujamās pielaides, bumbieriem jābūt: - veseliem, - nebojātiem; produktu, ko skārusi puve vai tādi bojājumi, kas padarījuši to nederīgu patēriņam, neizmanto, - tīriem, faktiski bez jebkādiem redzamiem svešķermeņiem, - faktiski bez kaitēkļiem, - faktiski bez kaitēkļu izraisītiem bojājumiem, - bez pārmērīga ārējā mitruma, - bez neraksturīgas smaržas un/vai garšas. Turklāt tiem ir jābūt uzmanīgi noplūktiem. Bumbieru attīstībai un stāvoklim jābūt tādam, lai būtu iespējams: - turpināt to nogatavošanās procesu un sasniegt gatavības pakāpi, kas nepieciešama attiecībā uz šķirnes pazīmēm, - tos pārvadāt un pārkraut, un - apmierinošā stāvoklī piegādāt galapunktā. B. Klasifikācija Bumbierus klasificē trīs šķirās, kas noteiktas turpmāk tekstā. i) "Ekstra" šķira Šīs šķiras bumbieriem jābūt augstākās kvalitātes bumbieriem. Pēc formas, lieluma un krāsojuma tiem jāatbilst šķirnes pazīmēm, un to kātiņiem ir jābūt veseliem. Augļa mīkstumam jābūt pilnīgi veselam, bet uz mizas nedrīkst būt rūsinājuma [1]. Tiem jābūt bez bojājumiem, izņemot ļoti vieglus virspusējus bojājumus, ja tie neietekmē augļa izskatu, kvalitāti, uzglabāšanas kvalitāti un noformējumu iepakojumā. Bumbieri nedrīkst būt graudaini. ii) I šķira Šīs šķiras bumbieriem jābūt labas kvalitātes. Pēc formas, lieluma un krāsojuma tiem jāatbilst šķirnes pazīmēm. Augļa mīkstumam jābūt pilnīgi veselam, bet uz mizas nedrīkst būt rūsinājuma [2]. Tomēr ir pieļaujami šādi nelieli bojājumi, ja tie neietekmē produkta izskatu, kvalitāti, uzglabāšanas kvalitāti un noformējumu iepakojumā: - nelielas formas nepilnības, - nelieli trūkumi gatavības ziņā, - neliels krāsojuma defekts, - nelieli mizas defekti, kuri nepārsniedz: - 2 cm iegarenu bojājumu gadījumā, - 1 cm2 no augļa kopējās virsmas citu bojājumu gadījumā, izņemot kraupi (Venturia pirina un V. inaequalis šķirnēm), kas nedrīkst pārklāt vairāk kā 0,25 cm2 no augļa kopējās virsmas, - 1 cm2 no augļa kopējās virsmas nelielu sasitumu gadījumā bez krāsas izmaiņām. Kātiņš drīkst būt viegli bojāts. Bumbieri nedrīkst būt graudaini. iii) II šķira Šajā šķirā ietilpst bumbieri, ko nevar iekļaut augstākajās šķirās, bet kas atbilst iepriekš uzskaitītajam prasību minimumam. Augļa mīkstumam nedrīkst būt nekādu nopietnu bojājumu. Ar noteikumu, ka auglis saglabā tam raksturīgās īpašības attiecībā uz kvalitāti, uzglabāšanas kvalitāti un noformējumu, ir pieļaujami šādi defekti: - formas nepilnības, - trūkumi gatavības ziņā, - nokrāsas nepilnības, - neliels rūsinājums [3], - mizas defekti, kuri nepārsniedz: - 4 cm iegarenu bojājumu gadījumā, - 2,5 cm2 no augļa kopējās virsmas citu bojājumu gadījumā, izņemot kraupi (Venturia pirina un V. inaequalis šķirnēm), kas nedrīkst pārklāt vairāk kā 1 cm2 no augļa kopējās virsmas, - 1 cm2 no augļa kopējās virsmas nelielu sasitumu gadījumā ar nelielām krāsas izmaiņām. III. NOTEIKUMI PAR ŠĶIROŠANU PĒC LIELUMA Lielumu nosaka pēc lielākā šķērsgriezuma diametra. Minimālais lielums, kas prasīts katrai šķirai: | "Ekstra" šķira | I šķira | II šķira | Lielaugļu šķirnes | 60mm | 55mm | 55mm | Citas šķirnes | 55mm | 50mm | 45mm | [1] Tas nav spēkā, ja rūsinājums ir šķirnes pazīme. [2] Tas nav spēkā, ja rūsinājums ir šķirnes pazīme. [3] Tas nav spēkā, ja rūsinājums ir šķirnes pazīme. --------------------------------------------------